CELEX: 52011DP0278
Language: fi
Date: 2011-06-23 00:00:00
Title: Adrian Severinin parlamentaarisen koskemattomuuden pidättämistä koskeva pyyntö Euroopan parlamentin päätös 23. kesäkuuta 2011 Adrian Severinin parlamentaarisen koskemattomuuden pidättämistä koskevasta pyynnöstä (2011/2070(IMM))

18.12.2012   
            
            
               FI
            
            
               Euroopan unionin virallinen lehti
            
            
               CE 390/67
            
         Torstai 23. kesäkuuta 2011Adrian Severinin parlamentaarisen koskemattomuuden pidättämistä koskeva pyyntö
   P7_TA(2011)0278
   Euroopan parlamentin päätös 23. kesäkuuta 2011 Adrian Severinin parlamentaarisen koskemattomuuden pidättämistä koskevasta pyynnöstä (2011/2070(IMM))
   2012/C 390 E/09
   
      Euroopan parlamentti, joka
   
               —
            
            
               ottaa huomioon Romanian korruption vastaisen viranomaisen (Romanian korkeimman oikeuden yhteydessä oleva syyttäjänvirasto) välittämän, 5. huhtikuuta 2011 päivätyn pyynnön Adrian Severinin parlamentaarisen koskemattomuuden pidättämiseksi, josta ilmoitettiin täysistunnossa 6. huhtikuuta 2011,
            
         
               —
            
            
               on kuullut Adrian Severininiä 23. toukokuuta 2011 työjärjestyksen 7 artiklan 3 kohdan mukaisesti,
            
         
               —
            
            
               ottaa huomioon Euroopan unionin erioikeuksista ja vapauksista 8. huhtikuuta 1965 tehdyn pöytäkirjan 9 artiklan sekä edustajien valitsemisesta Euroopan parlamenttiin yleisillä välittömillä vaaleilla 20. syyskuuta 1976 annetun säädöksen 6 artiklan 2 kohdan,
            
         
               —
            
            
               ottaa huomioon Euroopan unionin tuomioistuimen 12. toukokuuta 1964, 10. heinäkuuta 1986, 15. ja 21. lokakuuta 2008 ja 19. maaliskuuta 2010 antamat tuomiot (1),
            
         
               —
            
            
               ottaa huomioon Romanian perustuslain 72 pykälän 2 kohdan säännökset,
            
         
               —
            
            
               ottaa huomioon Romanian rikoslain 4 pykälän säännökset, joiden mukaan Romanian rikoslakia sovelletaan Romanian rajojen ulkopuolella tehtyihin rikoksiin, jos tekijä on Romanian kansalainen tai jos hän ei ole Romanian kansalainen, mutta hänen kotipaikkansa on Romaniassa,
            
         
               —
            
            
               ottaa huomioon työjärjestyksen 6 artiklan 2 kohdan ja 7 artiklan,
            
         
               —
            
            
               ottaa huomioon oikeudellisten asioiden valiokunnan mietinnön (A7-0242/2011),
            
         
               A.
            
            
               ottaa huomioon, että Romanian korruption vastainen viranomainen on esittänyt Euroopan parlamentin jäsenen Adrian Severinin parlamentaarisen koskemattomuuden pidättämistä koskevan pyynnön, jotta se voi myöntää Romanian syyttäjänvirastolle luvan ryhtyä tarvittaviin tutkintatoimiin ja oikeustoimiin Adrian Severiniä vastaan, hakea etsintälupaa Severinin kotiin tai toimistoihin, tutkia tietokoneen tai tehdä muita tarvittavia sähköisiä hakuja ja käynnistää rikosoikeudellisen menettelyn Severiniä vastaan passiivisen korruption ja/tai vaikutusvallan väärinkäytön tai jonkin muun oikeudellisen nimikkeen perusteella, jonka toimivaltaiset tuomioistuimet epäillylle rikokselle tai rikoksille antavat,
            
         
               B.
            
            
               ottaa huomioon, että Adrian Severinin parlamentaarisen koskemattomuuden pidättäminen liittyy epäilyyn lahjontarikoksesta Romanian lain nro 78/2000 6 pykälän sekä rikoslain 254 pykälän (korruptio) ja 257 pykälän (vaikutusvallan väärinkäyttö) sekä lain nro 78/2000 81 pykälän b momentin mukaisesti,
            
         
               C.
            
            
               ottaa huomioon, että Euroopan parlamentti ei ilmaise kantaansa jäsenen syyllisyyteen tai syyttömyyteen eikä siihen, oikeuttavatko teot, joihin jäsenen väitetään syyllistyneen, syytteeseen asettamisen,
            
         
               D.
            
            
               katsoo siksi, että kyseisessä tapauksessa on aiheellista suosittaa parlamentaarisen koskemattomuuden pidättämistä,
            
         
               1.
            
            
               päättää pidättää Adrian Severinin parlamentaarisen koskemattomuuden, mikä ei rajoita millään tavalla Severinin henkilökohtaista vapautta;
            
         
               2.
            
            
               kehottaa puhemiestä välittämään tämän päätöksen sekä asiasta vastaavan valiokunnan mietinnön viipymättä Romanian toimivaltaisille viranomaisille ja Adrian Severinille.
            
         
      (1)  Asia 101/63, Wagner v. Fohrmann ja Krier, Kok. 1964, s. 195; asia 149/85, Wybot v. Faure ym., Kok. 1986, s. 2391; asia T-345/05, Mote v. parlamentti, Kok. 2008, s. II-2849, yhdistetyt asiat C-200/07 ja C 201/07 Marra v. De Gregorio ja Clemente, Kok. 2008, s. I-7929 ja asia T-42/06, Gollnisch v. Euroopan parlamentti (EUVL C 134, 22.5.2010, s. 29).